एमएस कालेज की कैडेट्स का सुयश
बीकानेर | एमएस कालेज में एनसीसी कैडेट्स ने गोल्ड जीत कर और प्रदेश का प्रतिनिधित्व कर नगर का गौरव बढ़ाया है। कार्यवाहक प्राचार्य पारुल सिंघल ने बताया कि कैडेट विभा पारीक माउंटेनिंग एडवेंचर कैंप उत्तरकाशी कर लौटी है। राजस्थान से कुल दो कैडेट में चयनित विभा ने पांच से 20 दिसंबर तक हुए कैंप में गोल्ड मेडल सहित दो गतिविधियों में श्रेष्ठता प्रमाण पत्र हासिल किए। इसी प्रकार सिल्चर आसाम में आयोजित राष्ट्रीय एकता शिविर में कालेज की पांच कैडेट्स दीक्षा शर्मा, प्रियंका आचार्य, काजल, आशा कच्छावा, चित्रा शर्मा ने राजस्थान का प्रतिनिधित्व करते समूह गान में द्वितीय स्थान हासिल किया। जबकि एकल नृत्य में दीक्षा प्रथम रही। सभी का बीकानेर आगमन पर फूलों से स्वागत किया गया।
hin_Deva hin_Deva